MANTHAUSEN.+PARTS+I+DESCRIPCIÓ

El camp de concentració de Mauthausen va ser establert poc després que Alemanya s'unis amb Àustria al març de 1938. Es va construir prop d'una pedrera abandonada, al costat del riu Danubi, a uns 5 km de la ciutat de Mauthausen, situada al nord d'Àustria, 20 km al sud-est de Linz.

Mauthausen va arribar a constar de tres seccions principals: Camp I, el camp regular. Camp II, l'àrea de tallers del camp, on els presoners realitzaven treballs forçats per a empreses i projectes de la SS (a la primavera de 1944, aquestes barraques van ser habilitades per albergar presoners). Camp III, un camp de quarantena construït a principis de 1944 per mantenir als presoners nouvinguts aïllats dels altres presoners.

Al llarg del mur exterior, enfront de l'esplanada destinada a passar llista, hi havia diversos edificis de pedra destinats a serveis del camp (cuina, dutxes i bugaderia). La presó del campament i la cambra de gas (aquesta última construïda probablement a mitjan 1941) també es trobaven en aquests edificis. El crematori es trobava molt a prop. En una àrea propera al crematori, els alemanys afusellaven als presoners que havien estat enviats a Mauthausen per ser executats.

Al sud del camp principal, al costat de la via d'entrada al camp, es trobava el camp de l'hospital. Anomenat el "camp dels russos", va ser construït originalment per a presoners de guerra soviètics. A partir de la primavera de 1943, els presoners malalts o febles es mantenien en aquesta anomenada "infermeria", on rebien poc o cap tractament i s'enfrontaven a una mort pràcticament segura. Al costat oposat hi havia el camp de carpes, compost per 16 grans tendes de campanya, erigides a la tardor de 1944 per albergar als nombrosos grups de jueus hongaresos que anaven ingressant. Els diferents camps estaven envoltats per murs o per filats electrificats, o fins i tot per tots dos. Torres de vigilància i guardians de la SS envoltaven tot el complex. L'àrea d'administració i les casernes de la SS es trobaven a l'àrea occidental del camp. www.viquipedia.com